
PREZIDENȚIALE 
 
O SCURTĂ VIZIUNE DESPRE ȚARĂ 
1. DUNĂREA, LIANTUL CĂTRE O EUROPĂ 
UNITĂ. 
Proiectul integrat Donaueschingen – Dunărea – de la izvoare spre Vechea Europă. 
Dunărea este 
„bătrânul fluviu”! Dunărea este apa care leagă „bătrânul continent”. Dunărea este mărețul fluviu 
care unește Europa. Dunărea este EUROPA! Dunărea străbate 10 țări și 4 capitale. România este 
EUROPA. Peste 1000 din totalul de 2860 de kilometri ai Dunării sunt ai noștri iar Delta Dunării ne-a 
fost dată în dar de Dumnezeu, tot nouă. Dunărea e mai mult a noastră decât a vecinilor de continent. Peste 
30 % din lungimea ei curge pe la noi și peste 30 % din bazinul hidrografic al ei provine tot de pe 
teritoriul țării noastre. Și deși DUMNEZEU ne-a binecuvântat pe noi mai mult decât pe partenerii noștri, 
nu știm ce să facem cu binecuvântarea. Am înotat întregul curs al Dunării. Un român e 
primul pământean care a înotat toată Dunărea fără costum de neopren. Mie nu poate să–
mi spună nimeni povești pentru că eu am văzut cu ochii mei tot ce mișcă pe Dunăre propulsat doar 
de forța brațelor. Și am văzut cum sute de nave de croazieră mișună în sus și în josul Fluviului. Și odată cu 
ele și banii. Iar în momentul în care citești aceste rânduri află că România NU ARE NICIUN 
VAS MARE DE COAZIERĂ pe Dunăre. Niciunul! Cum este posibilașa ceva, politicieni ai ultimilor 30 de 
ani? România nu are NICIUN PORT MODERN la Dunăre. Cum este 
posibil așa ceva? InsulaȘimian zace în părăsire de 47 de ani. Cum e 
posibil așa ceva? Importanța Dunării este uriașă. Așadar, propun un proiect integrat Dunărean în acest sens, 
Europei, pe bani europeni și cu participare românească. 
 2. POARTA CREȘTINĂTĂȚII – BASTIONUL 
EUROPEI CREȘTINE. 
Credință – Familie – Patrie 
 
Dumnezeu ne-a plantat aici , în această parte de lume, într-o poziție  geo-strategică  foarte importantă. 
Nu știu  dacă acest lucru este un blestem sau o binecuvântare. Cert este că am fost de-a lungul veacurilor un 
bastion de apărare a gliei strămoșești dar și a Europei Creștine. Am înotat de la Sulina la Istanbul și în 60 
de zile am ajuns în locul unde un mare domnitor român, ConstantinBrâncoveanu ne-a dat o mărturie de 
verticalitate prin sacrificiul său în numele credinței creștine. Nu știu ce înseamnă pentru tine acest 
exemplu într-o lume în care toate valorile sunt călcate în picioare. Pentru mine este un exemplu 
fabulos. Credința, familia, limba, teritoriul patriei și resursele umane sunt valori fundamentale pe care nu 
trebuie să le uităm. Cu cât renunțăm mai mult la aceste valori cu atât mai repede ne continuăm drumul spre 
diluarea și pierderea definitivă a identității. 
3. IDENTITATEA NAȚIONALĂ 
VECHEA EUROPĂ – PILONUL EDUCAȚIEI 
PRUNCILOR NOȘTRI. 
Viitorul copiilor este de fapt viitorul nostru! Copiii noștri trebuie să viseze! Au nevoie de o ancoră. Trebuie 
să îşi cunoască cu adevărat rădăcinile. Ei trebuie să viseze la identitatea multimilenară a neamului 
românesc pentru un viitor sigur pentru ei… altfel o să rămână singuri în necunoscut… ! Pilonul educației 
provine din identitatea neamului. Primii pași în această lume a apelor învolburate trebuie ghidați prin ADN-
ul neamului. Un popor fără istorie şi fără valori nu are nici prezent şi nici viitor, fiind condamnat la 
dispariţie. Vechea Europă – locul de unde a început povestea noastră, a neamului 
românesc. Sunt mii de români care aruncăchiștocurile de țigară pe geamul mașinii și hârtiile pe trotuarele 
patriei. Nici măcar nu-i cert. Pentru că eu știu că NICIUNUL dintre einu face același lucru în propria 
lor casă. Ce anume îi determină pe acești oameni să desconsidere un bun care este defapt și al lui? 
Pierderea identității, lipsa simțului la apartenența de grup. Lipsa simțului de apartenență la un 
NEAM. Asta datorită pierderii IDENTITĂȚII NAȚIONALE. 
 4. SATUL ROMÂNESC, VIITORUL 
ANTREPRENORIAL AL ROMÂNIEI. 
Gustul de demult! 
Într-o lume în care globalizarea, ne îndeamnă la indiferență, mediocritate și anonimat, cunoașterea 
tradițiilor românești suntnecesare pentru apărarea valorilor neamului, dar mai ales pentru a reuși să 
dezvoltăm un model economic cu o diversitate aparte. Diversitatea gustului de demult, a darului primit de 
la Dumnezeu – a pământului românesc. Bucatele, meșteșugul, portul – datinile din străbuni sunt doar 
câteva din motivele pentru care nu trebuie să avem capul plecat în fața altor popoare… sunt modelul 
economic al viitorului – Satul Românesc – Reînviem tradiția străbunilor. 
5. DIASPORA – ECHILIBRUL DE DEZVOLTARE A 
COMUNITĂȚII ROMÂNEȘTI. 
Reîntregirea neamului! 
Am ajuns până la capătul pământului dar întotdeauna, întodeauna, m-am reîntors acasă întocmai ca și fiul 
rătăcitor. Rătăcit prinlume, în lung și în lat, neamul românesc – așteaptă un semn ca să se poată întoarce 
acasă. Un semn pentru mai bine, un semn alreîntregirii neamului, un semn care să dea din nou 
valoare și respect fiecărui individ plecat. Simt din tot sufletul că acest exod – diaspora – nu a fost un exod 
în adevăratul sens al cuvântului, a fost de fapt un proces de maturizare al românului de rând, un proces 
spiritual de transformare și adaptare. Dorul de casă, de glia strămoșească, de tradițiile și chiar de apele 
învolburate din patria mamă te cheamă, române, acasă. 
Vino acasă – Schimbarea ești TU. 
 
FONDUL IDENTITĂȚII NAȚIONALE! 
La toate relele României se adaugă trei flageluri; FURTUL, RISIPA și LENEA. 
Noi, cei din popor avem impresia că STATUL ne fură. Și bine facem pentru că așa este. Iar STATUL are 
impresia că noi furăm Statulca în codru. Și bine face pentru că așa este. Și când hoț de la hoț o 
furat și dracu s-o mirat. Cercul hoției la români trebuie săînceteze odată pentru totdeauna. Iar cercul 
trebuie deschis de către STAT și dus spre linia cea dreaptă. 
Ce voi face eu la modul concret pentru recâștigarea încrederii în noi ca nație? Voi fi un exemplu de 
sacrificiu și dăruire pentru țară! 
Voi înființa FONDUL IDENTITĂȚII NAȚIONALE! 
Îl vom numi așa pentru că este un fond al nostru al tuturor. Un fond care să fie un liant 
de apartenență. Apartenența la ROMÂNIA. Acest fond este 
strict destinat înființării unităților de producție de tot felul. Pentru că, nu-i așa, 
doar prin producție poate să fie sustenabilă o economie sănătoasă. Acest FOND 
al IDENTITĂȚII NAȚIONALE va fi alimentat după cum urmează: 
1. În primul rând de mine! 
Voi dona în acest fond jumătate din salariul meu net de Președinte. Jumătate din salariu îmi ajunge. 
Acum trăiesc dintr-un salariu de bibliotecar. 
2. Voi vinde, prin scoatere la licitație, impozanta vilă în care locuiește acum 
actualul Președinte al României. 
Cu banii rezultațialimentăm FONDUL IDENTITĂȚII NAȚIONALE și îl transformăm în prima unitate 
de producție. Eu voi refuza categoric să locuiesc în vila respectivă deși am 3 copii (trei 
copii). Consider că este o blasfemie la adresa lui Dumnezeu și a poporului să locuiești într-o astfel de 
vilă în timp ce poporul zace în deznădejde și sărăcie. Cum să înot în piscina interioară a vilei? Mie nu-
mi trebuie piscina aia! Eu voi înota în râurile și lacurile patriei. O casă pentru 5 persoane îmi va ajunge. 
3. Voi 
vinde vila prezidențială de la Marea Neagră și vom alimenta FONDUL IDENTITĂȚII NAȚIONALE. Iar 
cu banii obținuți vom face o altă unitate de producție pentru români. Mie nu-mi trebuie vile de protocol la 
Marea Neagră. Eu am înfruntat și traversat Marea Neagră. Dacă o să vreau să petrec un timp acolo îl voi 
petrece la cort sau la prieteni sau la compatrioții mei necunoscuți înurma unui anunț pe Facebook. 
4. Voi vinde mașina prezidențială și vom alimenta FONDUL IDENTITĂȚII NAȚIONALE iar 
cu banii rezultați contribuim la făurireaunităților de producție. Mie nu-mi trebuie o astfel de mașină de 
lux. Mă voi plimba cu un Duster. Îmi ajunge! Este un simbol a unei industrii constructoare de mașini; 
Dacia, Aro, Oltcit, Roman, Tractorul Brașov. 
5. Întreg personalul Administrației Prezidențiale va dona ( cât îl va lăsa inima) în acest 
FOND AL IDENTITĂȚII NAȚIONALE. Baniise vor transforma în unități de producție pentru români. 
 orice român doritor și orice firmă românească poate să alimenteze 
FONDUL IDENTITĂȚII NAȚIONALE 
6. Unitățile de producție rezultate vor fi cu capital 100 % românesc și de STAT. 
Iar bilanțul contabil al fiecărei unități va fi făcut public în fiecare lună. 
Această este o scurtă descriere a viziunii dar mai ales a valorilor personale. Voi asculta orice părere a 
poporului cu privire la aceste lucruri (și nu numai) în momentul în care voi strânge semnăturile prin țară. 
Așa să ne ajute Dumnezeu! 
Vezi mai mult – motivația de a candida independent. 
 
 
